Klemetsrud skole

**Referat fra FAU-møte 2. september 2025**

Sted: Personalrommet på skolen

Tid: 18.00-20.00

Tilstede: Kristine, Sara, Sebastien, Damian, Danial, Stacey, Ronja, Noshin, Adila, Therese Marie, Sandra, Zaineb

**Saksliste**

1. **Godkjenning av innkalling og referat fra forrige møte.**
   1. Godkjent uten kommentarer
2. **Rektors halvtime**
   1. Det var en vellykket skolestartfest. Fint at lærerne var med. Masse ros til arrangerende trinn, dette var et fantastisk arrangement på alle måter, veldig positivt at så mange lokale aktører også møtte opp og bidro.
   2. Høstens foreldremøter er i gang. Noen trinn har allerede hatt mæte. Alle lærere skal kalle inn klassekontakter til formøte (om alle parter ønsker dette) for å diskutere hva klassekontakter ønsker å ta opp. Klassekontakter har egen avsatt tid på møtet til valgfritt innhold. Ledelsen er med på deler av alle trinns foreldremøter, særlig fokus på fravær og nærværskole.
   3. Klemetsrud er en mobilfri skole. Mobiltelefoner/smartklokker som blir brukt på skole/AKS blir levert til rektor der foreldrene må hente den. Rektor understreket at det er foreldrene som eier mobil/klokke og ikke barna, og at det er foreldrenes ansvar.
   4. Rektor informerte litt om foreldrekontaktenes rolle. I hovedsak er det å være klassens representant i FAU og bidra til å koordinere foreldre til skolens arrangementer. Foreldrekontaktene kan også være med som støtte for foreldre i møte med skolen.
   5. Skoleskyss for 1. trinn har vært kaotisk så langt. Foreldre reagerer på at elevene sitter veldig lenge i bilen, at bilen kjører uhensiktsmessige ruter og at elevene kommer for sent nesten hver dag. Rektor er klar over dette tar det videre med utdanningsetaten og Oslo taxi og ber om et møte.
   6. FAU stilte spørsmål om aktivitetsdager som manglet andre halvdel av skoleåret i fjor. Rektor informerte om at de nå har en aktivitetsdagkomite som har planlagt flere aktivitetsdager i år og at de kan gjennomføres på to dagers varsel.
3. **Diverse informasjon om nytt skoleår/oppdatering, forventninger til FAU/klassekontakter**
   1. Sandra informerte litt om hva det vil si å være i FAU for de som er nye. Hun vil også sende ut informasjon på mail.
   2. Alle klassene skal være innkalt til foreldremøte. 5. trinn har ikke fått dette ennå. Foreldrekontaktene skal ha et formøte med lærer før møtet for å snakke sammen.
   3. Oslo kommunale foreldreutvalg har kurs om hvordan man kan jobbe i FAU. Sandra videresender når det kommer invitasjon om dette.
   4. De holder også møter med skolegrupper som består av flere skoler hvor man kan møtes og utveksle erfaringer.
   5. Representanter fra FAU deltar også i to organer tilknyttet skolen.
      1. Driftstyret som har ansvar for å gjennomgå skolens planer og budsjett og stille spørsmål til disse. Det består av 2 ansatte, 2 foreldrerepresentanter og 3 politikere. Rektor deltar som sekretær og bisitter.
      2. Skolemiljøutvalget (SMU) som består av 2 foreldrerepresentanter, 2 elevrepresentanter, 1 eller 2 ansatte og 1 politiker. De holder om lag to møter i året.
4. **Valg av nytt styre 2025/26**
   1. Det pleier å velges på årsmøte i juni, men det ble diskutert der at det skulle gjennomføres på første møte til høsten.
   2. På valg i år er rollene som kasserer og en SMU-representant.
      1. Kasserer: Ronja Hunhammer
      2. SMU-representant: Adila Yasin
   3. Det ble diskutert at vedtektene burde endres slik at de ble klarere, samt at de nyeste vedtektene må legges ut.
   4. Valg av ny leder og nestleder, samt referent og andre roller, blir på årsmøtet til våren.
   5. 7. trinn har fått to nye klassekontakter, Peggy og Stina.
5. **Årshjul**
   1. 17. mai er det største arrangementet på årshjulet til FAU. Vi organiserer kiosk, leker, pynting og rydding. I år skal alle klasser delta på arrangering. Det kom inn forslag om å selge mer mat enn bare pølser.
   2. Disco – arrangeres på høsten for 5.-7. trinn og 6. trinn har ansvar for arrangementet.
   3. Karneval – arrangeres rundt fastelaven, i overgangen februar/mars, for 1.-4. trinn. Her har 3. trinn ansvar for arrangement.
   4. Skolestartfest – arrangeres av 2. og 7. trinn og foregår i andre uka etter sommerferien.
   5. Refleksens dag – 16. oktober i år. FAU får tak i og deler ut reflekser til alle elevene på skolen.
   6. OBS! Klubbhuset til Klemetsrud IL er under oppussing fram til jul og kan ikke brukes til arrangementer. Kan vi bruke AKS eller et annet stort rom på skolen til disco?
6. **Natteravn**
   1. Klemetsrud skole har fått utdelt seks dager med natteravn i år. Tre før og tre etter jul. De tre datoene før jul blir bemannet av følgende klasser.
      1. 12. september – 1. og 4. trinn
      2. 17. oktober – 6. trinn
      3. 14. november – 3. trinn.
7. **Innsats Mortensrud**
   1. Et prosjekt som har som mål å gjøre Mortensrud tryggere. Prosjektet er over 31. desember i år. Det er ett møte igjen før dette og Sandra vil sende invitasjonen videre til alle når den kommer.
8. **Eventuelt**
   1. Elektriske sparkesykler – ved avslutning av skole/AKS er det flere ganger sett at elever kjører elektriske sparkesykler i høy fart mellom medelever. Gjerne flere på en sykkel og uten hjelm. Sandra tar dette videre med rektor.
   2. Trafikkvakt – FAU skal arrangere dette en uke i høst. Det blir laget ett påmeldingsskjema med minst fem punkter, bussholdeplassen, overgangen til skolen ved trafikklys, overgang til skolen ved Godheim samt begge parkeringsplassene. Trafikkvaktene skal være synlige voksne som passer på at barna kommer seg trygt til skolen.